Národná rada Slovenskej republiky

## **VII. volebné obdobie**

Číslo: CRD-1588/2018

**1067a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona o Národnom jadrovom fonde a o zmene a doplnení zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov (tlač **1067**)v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o Národnom jadrovom fonde a o zmene a doplnení zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov (tlač **1067**)(ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1315 z 11. septembra 2018 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením č. 438 z 9. októbra 2018
* Výbor Národnej rady Slovenskej republiky pre hospodárske záležitosti uznesením č. 284 z 15. októbra 2018.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledovné pozmeňujúce a doplňujúce návrhy:

* 1. V čl. I, § 5 ods. 12 sa slová „štyroch členov“ nahrádzajú slovami „štyroch na zasadnutí rady správcov prítomných členov“.

Ide o legislatívno-technickú úpravu; ustanovenie sa spresňuje v záujme jednoznačnosti určenia počtu členov rady správcov potrebných na prijatie rozhodnutia tejto rady.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I, § 5 ods. 15 sa slovo „tým“ nahrádza slovom „porušením povinnosti“.

Ide o legislatívno-technickú úpravu; ustanovenie sa spresňuje s ohľadom na jednoznačnosť a zrozumiteľnosť.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I, § 6 ods. 1 úvodnej vete sa slová „držiteľmi súhlasu alebo povolenia“ nahrádzajú slovami „držiteľmi súhlasu alebo držiteľmi povolenia“.

Ide o legislatívno-technickú úpravu; ustanovenie sa spresňuje s ohľadom na zaužívanú legislatívnu techniku pri použití rozlučovacej spojky „alebo“.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

* 1. V čl. I, § 6 ods. 2 sa slová „k vypracovaniu“ nahrádzajú slovami „na spoluprácu pri vypracúvaní“ a slová „iné osoby“ sa nahrádzajú slovami „aj iné osoby“.

Ide o legislatívno-technickú úpravu; ustanovenie sa spresňuje s ohľadom na jeho jednoznačnosť.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

**5.** V čl. I, § 7 ods. 3 písm. d) sa slová „žiadateľ o poskytnutie finančných prostriedkov jadrového fondu, s ktorým“ nahrádzajú slovami „právnická osoba alebo fyzická osoba – podnikateľ žiadajúca o finančné prostriedky jadrového fondu (ďalej len „žiadateľ“), s ktorou“.

Ide o legislatívno-technickú úpravu; ustanovenie sa upravuje s ohľadom na legislatívne pravidlá používania legislatívnej skratky (legislatívna skratka zavedená v § 13 ods. 1 sa zaraďuje na miesto, kde sú skracované *slová použité prvý raz)*.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

**6.** V čl. I, § 7 ods. 7 sa slová „ troch členov“ nahrádzajú slovami „troch na zasadnutí dozornej rady prítomných členov“.

Ide o legislatívno-technickú úpravu; ustanovenie sa spresňuje v záujme jednoznačnosti určenia počtu členov dozornej rady potrebných na prijatie uznesenia tejto rady.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I  § 7 ods. 12 písm. d) sa slová „bol člen dozornej rady odsúdený za trestný čin“ nahrádzajú slovami „člen dozornej rady stratil bezúhonnosť“.

Navrhuje sa spresnenie ustanovenia tak, aby bolo zrejmé, že jedným zo spôsobov zániku členstva v dozornej rade je strata bezúhonnosti podľa § 5 ods. 4.

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, § 10 ods. 1 písm. l) sa slová „od žiadateľov“ nahrádzajú slovami „od právnických osôb alebo fyzických osôb – podnikateľov žiadajúcich“.

Ide o legislatívno-technickú úpravu; ustanovenie sa upravuje v záujme jeho jednoznačnosti a zrozumiteľnosti, a to vo väzbe na už zavedenú legislatívnu skratku „žiadateľ“ v § 13 vzťahujúcu sa na iné osoby, ako sú osoby podľa predmetného ustanovenia (legislatívna skratka sa *zaraďuje do § 7 ods. 3, na miesto, kde sú skracované slová použité prvý raz)*.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, § 10 ods. 11 sa slovo „Žiadateľ“ nahrádza slovami „Právnická osoba alebo fyzická osoba – podnikateľ žiadajúca“.

Ide o legislatívno-technickú úpravu; ustanovenie sa upravuje v záujme jeho jednoznačnosti a zrozumiteľnosti, a to vo väzbe na už zavedenú legislatívnu skratku „žiadateľ“ v § 13 vzťahujúcu sa na inú osobu, ako je osoba podľa predmetného ustanovenia (legislatívna skratka sa *zaraďuje do § 7 ods. 3 - na miesto, kde sú skracované slová použité prvý raz)*.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, § 10 ods. 12 sa slovo „dodávateľovi“ nahrádza slovami „dodávateľovi vysokoaktívneho žiariča“.

Ide o legislatívno-technickú úpravu; ustanovenie sa spresňuje s ohľadom na zaužívanú legislatívnu techniku pri použití rozlučovacej spojky „alebo“.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, § 12 ods. 3 písm. h) sa slová „pred odovzdaním“ nahrádzajú slovami „ pred ich odovzdaním“, slová „žiadateľom, ktorý platí poplatky“ sa nahrádzajú slovami „zložená finančná zábezpeka“ a za slovami „§ 10 ods. 11“ sa vypúšťajú slová „zložená finančná zábezpeka“.

Ide o legislatívno-technickú úpravu; ustanovenie sa upravuje v záujme jeho jednoznačnosti a zrozumiteľnosti, a to reflektujúc už zavedenú legislatívnu skratku „žiadateľ vzťahujúcu sa na inú osobu, ako je osoba podľa predmetného ustanovenia, ako aj v predmetnom ustanovení uvedené odkazovacie ustanovenia.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, § 13 ods. 1 úvodnej vete sa slová „právnickej osobe alebo fyzickej osobe – podnikateľovi (ďalej len „žiadateľ“), ktorá“ nahrádzajú slovami „žiadateľovi, ktorý“.

Ide o legislatívno-technickú úpravu; text úvodnej vety sa upravuje s ohľadom na zaradenie legislatívnej skratky „žiadateľ“ do § 7 ods. 3 (na miesto, kde sú skracované slová použité prvý raz).

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, § 13 ods. 1 písm. c) sa slovo „uhradila“ nahrádza slovom „uhradil“ a slová „predpisu,23) a sankcie“ sa nahrádzajú slovami „predpisu23) a sankcie uložené“.

Ide o legislatívno-technickú úpravu; ustanovenie sa upravuje gramaticky s ohľadom na použitie zavedenej legislatívnej skratky „žiadateľ“ a spresňuje vo väzbe na „sankcie“.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, § 13 ods. 1 písm. d) sa slovo „nej“ nahrádza slovom „neho“.

Ide o legislatívno-technickú úpravu; ustanovenie sa upravuje gramaticky s ohľadom na zavedenú legislatívnu skratku „žiadateľ“.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, § 13 ods. 1 písm. e) sa slová „žiadateľ preukáže“ nahrádzajú slovom „preukáže“, slová „voči žiadateľovi“ sa nahrádzajú slovami „voči nemu“ a slová „ak ide o prevádzkovateľa“ sa nahrádzajú slovami „ak je žiadateľom prevádzkovateľ“.

Ide o legislatívno-technickú úpravu; ustanovenie sa upravuje s ohľadom na znenie úvodnej vety a zavedenú legislatívnu skratku „žiadateľ“.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, § 13 ods. 1 písm. f) sa na začiatku vkladá slovo „predloží“ a za slovom „prílohy“ sa vkladá čiarka a slovo „ktoré“.

Ide o legislatívno-technickú úpravu; ustanovenie sa upravuje tak, aby bolo zrejmé, akú podmienku má žiadateľ splniť, aby mohol žiadať o finančné prostriedky jadrového fondu.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, § 14 ods. 1 písm. d) sa slová „sa poskytujú finančné“ nahrádzajú slovami „sa majú poskytnúť finančné“.

Ide o legislatívno-technickú úpravu; ustanovenie sa upravuje tak, aby bolo zrejmé, že finančné prostriedky „budú“ poskytnuté.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, § 14 ods. 1 písmeno. j) znie:

„j) účel, na ktorý sa majú požadované finančné prostriedky z jadrového fondu použiť,“.

Ide o legislatívno-technickú úpravu; ustanovenie sa upravuje z hľadiska jednoznačnosti a zrozumiteľnosti.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, § 14 ods. 5 sa slová „Ak má žiadosť“ nahrádzajú slovami „Ak žiadosť spĺňa“.

Ide o legislatívno-technickú úpravu; ustanovenie sa upravuje ohľadom na zaužívanú terminológiu.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, § 14 ods. 6 a 7 sa slová „schváli výšku poskytnutia finančných prostriedkov“ nahrádzajú slovami „schváli výšku finančných prostriedkov“.

Ide o legislatívno-technickú úpravu; ustanovenie sa jazykovo spresňuje.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I § 16 ods. 1 sa slovo „prostriedky“ nahrádza slovami „finančné prostriedky“ a slová „verejnými prostriedkami“ sa nahrádzajú slovami „verejnými finančnými prostriedkami“.

Ide o legislatívno-technickú úpravu; úpravou sa spresňuje sa právna terminológia. Termín „finančné prostriedky“ sa používa v celom texte predloženého návrhu zákona *(napr. v čl. I §13, 14, 15 ).*

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

1. V čl. I, § 16 ods. 2 sa za slovom „ustanovenej“ vkladá slovo „lehote“.

Ide o legislatívno-technickú úpravu; ustanovenie sa spresňuje s ohľadom na zaužívanú legislatívnu techniku pri použití rozlučovacej spojky „alebo“.

**Ústavnoprávny výbor NR SR**

**Výbor NR SR pre hospodárske záležitosti**

***Gestorský výbor odporúča schváliť***

Gestorský výbor odporúča hlasovať o bodoch **1 až 22** spoločne, s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona o Národnom jadrovom fonde a o zmene a doplnení zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov (tlač **1067**)

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť**.**

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 292 zo 16. októbra 2018.

Týmto uznesením výbor zároveň poveril spoločného spravodajcu Maroša Kondróta predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 16. októbra 2018

Jana **K i š š o v á**, v.r.

predsedníčka Výboru NR SR

pre hospodárske záležitosti